OpenLLM-France/wikimedia huggingface dataset:
# Carl Lombé

Carl Lombé (nascut el 18 maig 1986 a Yaoundé, Camerun) és un futbolista migcampista camerunès-armeni que va jugar a l'equip xipriota Aris Limassol. Quan el 2002 va anar a jugar al FC Pyunik Erevan va aconseguir la nacionalitat armènia.
Després d'aconseguir la nacionalitat armènia, va jugar a la selecció nacional sub 19 i a la selecció nacional armènia sub 21, però no va arribar a jugar a la selecció absoluta.

## Vida

Lombé va emigrar a Armènia el 2002, a on el març del 2003 va signar un contracte al club de futbol Pyunik FC. El 2005 va fitxar pel Ràpid Bucureşti juntament amb Apoula Edel deixant el club armeni de manera unilateral sense justificació. El Pyunik FC va presentar el cas a la Cambra de Resolució de Conflictes de la FIFA; aquesta, el 3 d'agost del 2007 va confirmar la seva decisió a les dues parts, va decidir obligar a que Lombé pagués 15.000$ al club armeni. Les dues parts afectades van apelar alTribunal d'arbitratge de l'esport; el jugador va reclamar que havia estat obligat a naturalitzar-se armeni i que aquesta havia estat l'excusa del perquè va abandonar el país al 2005. Però el Tribunal d'Arbitratge de l'Esport va augmentar la multa pel Carl Lombe, que va haver de pagar una multa de 25.000 $ estatunidencs.

## Carrera futbolística

Carl Lombé és un jugador que es va jubilar el 2013. La seva posició natural era de defensor central.
Abans de ser jugador professional, va jugar en categories inferiors dels clubs PWD Kumba i el Canon de Yaoundé. Des d'aquest club, es va transferir gratuïtament cap el Pyunik d'Erevan a la temporada 2003-2004. A la temporada 2007-2008 va fitxar pel Wehen Wiesbaden alemany i del 2008 al 2012 va jugar pel club Aris Limassol de Xipre.

## Premis i honors

Carl Lombé va guanyar amb el FC Pyunik les lligues dels anys 2003, 2004, 2006 i 2007.

## Referències

* ↑ «Decision 47932c of FIFA Dispute Resolution Chamber» (PDF). FIFA, 04-04-2007. Arxivat de l'original el 11 de novembre 2012. [Consulta: 11 maig 2011].
* ↑ «CAS 2007/A/1358 FC Pyunik Yerevan v Carl Lombe» (PDF). CAS, 26-05-2008. Arxivat de l'original el 19 agost 2011. [Consulta: 11 maig 2011].
* 1 2 3 «Carl Lombé - Player profile» (en anglès). [Consulta: 16 novembre 2019].
* ↑ «Carl Lombe - Player Profile - Football». [Consulta: 16 novembre 2019].

## Enllaços externs

* Carl Lombé a worldfootball.net
# Lluís de Carreras i Serra

Lluís de Carreras i Serra, és un advocat català i professor de dret de la informació. És fill de l'ex-president del Futbol Club Barcelona i de La Caixa de Pensions Narcís de Carreras i Guiteras i germà de Francesc de Carreras. Fou, juntament amb Miquel Roca i Jordi Pujol, un dels primers militants de Convergència Democràtica de Catalunya, i va formar part de la seva primera comissió executiva. Més endavant, entre 1998 i 1999, va presidir el consell de l'Audiovisual de Catalunya.

## Publicacions destacades

* Las normas jurídicas de los periodistas (Editorial UOC)
* Règim juridic de la informació: Periodistes i mitjans de comunicació (Col·lecció Estudis i recerques)
* Derecho Español de La Información
* La ràdio i la televisió a Catalunya, avui (1980-1986) (Llibres a l'abast)

## Referències

* ↑ «Francesc de Carreras: «Con la fundación de Ciutadans algunos queríamos que cambiara el PSC; fue un absoluto fracaso» - Jot Down Cultural Magazine» (en castellà). Jot Down Cultural Magazine, 10-11-2015.
* ↑ Martínez, Félix; Oliveres, Jordi. ¿Quién es Jordi Pujol? (en castellà). Penguin Random House Grupo Editorial España, 2014-10-09. ISBN 9788499924939.
* ↑ País, Ediciones El «Un experto advierte que Conde está comprando programas de televisión» (en castellà). EL PAÍS, 02-11-1997.
# Andreas Reinke

Andreas Reinke (nascut el 10 de gener del 1969) és un futbolista alemany, que juga a la posició de porter.
Reinke jugà en el Werder Bremen des de la temporada 2003-04 fins a la seva retirada en 2007, i abans ho havia fet al Reial Múrcia, en l'Iraklis Saloniki de Grècia, 1. FC Kaiserslautern, FC St. Pauli, Hamburger SV, Dynamo Schwerin, i Dynamo Güstrow.

## Títols

El major èxit ha estat una lliga alemanya la temporada 1997-1998 amb el Kaiserslautern. A més, també ha guanyat dues Copes d'Alemanya en el 1996 amb el Kaiserlautern i en el 2004 amb el Werder Bremen. El 2003, guanyà el Trofeu Zamora de Segona Divisió.

## Referències

* ↑ Balczuweit, Markus. «Ex-Keeper Reinke verpasst Werder in Murcia» (en alemany). Bild, 02-01-2022. [Consulta: 16 octubre 2022].
# Museu de la Botija de Villena

El Museu de la Botija de Villena va ser fundat l'any 1970 a la ciutat de Villena pel col·leccionista Pablo Castelo Villaoz. Consta d'una extensa monografia dedicada a botiges de tot el món, en diversos materials des de la fusta a la ceràmica i amb les més variades formes. Presenta a les seues diverses sales més de 1200 exemplars.
El museu se situa a la casa del seu fundador. Construïda a principis del segle xx, l'habitatge ha mantingut en bona part la seua estructura original, on cal destacar la cuina, que hi inclou les eines tradicionals d'aquella època.
La col·lecció compta amb exemplars de materials diversos, com el metall, la fusta o el fang cuit. Amb tot, la major diversitat es dona en els dissenys de les botiges, amb formes i motius antropomòrfics, zoomòrfics, fitomòrfics o arquitectònics, entre d'altres.

## Referències

* ↑ «Breve historia del museo». Museo del Botijo de Villena. [Consulta: 16 març 2012].
* 1 2 3 «Museo del Botjo (Cerrado)». Turismovillena.com. Arxivat de l'original el 21 de juny de 2012. [Consulta: 16 març 2012].
# Gerhard Hanappi

Gerhard Hanappi (Viena, 16 de febrer de 1929 – Viena, 23 d'agost de 1980) fou un destacat futbolista austríac dels anys 50.
Va jugar un total de 93 partits amb la selecció d'Àustria, una xifra molt elevada per l'època. Amb la selecció va assolir la tercera posició a la Copa del Món de 1954 de Suïssa. També participà en l'edició de 1958. El seu club de tota la vida fou el Rapid Viena amb el qual entre 1950 i 1965, guanyà la lliga austríaca de futbol 7 cops.
Després de deixar el futbol Hanappi es dedicà a l'arquitectura. Ell va planejar l'estadi Weststadion de Viena, el qual fou rebatejat Estadi Gerhard Hanappi després de la seva mort el 1980, quan tenia 51 anys.
# Lyman (Nou Hampshire)

Lyman és una població dels Estats Units a l'estat de Nou Hampshire. Segons el cens del 2000 tenia 487 habitants.

## Demografia

Segons el cens del 2000, Lyman tenia 487 habitants, 211 habitatges, i 150 famílies. La densitat de població era de 6,6 habitants per km².
Dels 211 habitatges en un 24,6% hi vivien nens de menys de 18 anys, en un 61,1% hi vivien parelles casades, en un 4,7% dones solteres, i en un 28,9% no eren unitats familiars. En el 20,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,64.
Per edats la població es repartia de la següent manera: un 19,9% tenia menys de 18 anys, un 4,5% entre 18 i 24, un 32% entre 25 i 44, un 31,6% de 45 a 60 i un 11,9% 65 anys o més.
L'edat mediana era de 42 anys. Per cada 100 dones de 18 o més anys hi havia 105,3 homes.
La renda mediana per habitatge era de 46.607$ i la renda mediana per família de 48.365$. Els homes tenien una renda mediana de 27.500$ mentre que les dones 23.375$. La renda per capita de la població era de 22.332$. Entorn del 3,5% de les famílies i el 6,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lyman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lyman». American Fact Finder. Oficina del Cens dels Estats Units, 12-01-2010.
# Benld

Benld és una població dels Estats Units a l'estat d'Illinois. Segons el cens del 2000 tenia 1.541 habitants.

## Demografia

Segons el cens del 2000, Benld tenia 1.541 habitants, 676 habitatges, i 415 famílies. La densitat de població era de 561,3 habitants/km².
Dels 676 habitatges en un 26,6% hi vivien nens de menys de 18 anys, en un 46,3% hi vivien parelles casades, en un 11,8% dones solteres, i en un 38,5% no eren unitats familiars. En el 34% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,3% tenia menys de 18 anys, un 7,9% entre 18 i 24, un 27,1% entre 25 i 44, un 18,8% de 45 a 60 i un 21,9% 65 anys o més.
L'edat mediana era de 37 anys. Per cada 100 dones de 18 o més anys hi havia 84,5 homes.
La renda mediana per habitatge era de 30.395 $ i la renda mediana per família de 36.953 $. Els homes tenien una renda mediana de 30.054 $ mentre que les dones 19.400 $. La renda per capita de la població era de 15.521 $. Aproximadament el 9,7% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benld». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Benld». American Fact Finder. Oficina del Cens dels Estats Units, 12-01-2010.
# Georgia Byng

Georgia Mary Caroline Byng (Winchester, Anglaterra, 6 de setembre de 1965) és una escriptora anglesa de llibres juvenils i infantils. Quan va acabar l'escola, va estudiar Art Dramàtic i va treballar com a actriu. Actualment, viu a Londres amb el seu marit i els seus dos fills.
Des de molt jove, es va interessar pel món dels còmics; el seu primer llibre va ser The Sock Monsters.
Byng va tenir moltes dificultats per publicar el primer llibre juvenil, Molly Moon i l'increïble llibre de l'hipnotisme, malgrat que per la seva posició social -és filla del comte de Strafford- es pogués pensar el contrari. Aquest llibre ha estat traduït a més de vint-i-cinc llengües.
Ha publicat també altres llibres de la mateixa col·lecció: Molly Moon atura el món (2003) i Molly Moon viatja a través del temps (2005), en què la protagonista, Molly Moon, continua amb les seves aventures. Aquests llibres han provocat certa polèmica en els cercles dedicats a la hipnosi que l'autora ha qualificat d'absurda perquè els seus llibres es mouen en un món clarament de fantasia.

## Referències

* ↑ «Georgia Byng». Goodreads. [Consulta: 13 juliol 2020].
* ↑ «Georgia Byng: «Molly Moon es fea porque lo externo no muestra la riqueza interior»» (en castellà). ABC Cultura, 05-01-2003. [Consulta: 13 juliol 2020].
# Lo Rebollar (Torallola)

Lo Rebollar és un antic bosc de roures rebolls del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola.
Està situat al nord de Torallola, al vessant meridional de la Serra de Ramonic, a llevant de la partida de Gavarnes i al nord de l'Alzinar, a la riba esquerra del barranc de Puimanyons.
# Mirko Selvaggi

Mirko Selvaggi (Pieve a Nievole, província de Pistoia, 11 de febrer de 1985) és un ciclista italià, que fou professional del 2008 al 2016.

## Palmarès

* 2007
** 1r al Trofeu Tempestini Ledo
** Vencedor d'una etapa al Giro de Toscana sub-23

### Resultats al Giro d'Itàlia

* 2011. 116è de la classificació general
* 2012. 122è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Qui-Gon Jinn

Qui-Gon Jinn és un personatge de La guerra de les galàxies que apareix en l'Episodi I de la saga. Va ser interpretat per l'actor irlandès Liam Neeson. Qui-Gon era un noble cavaller jedi en els temps de l'antiga República. Va ser instruït per una eminència de l'ordre jedi: el comte Dooku. Jinn es va ensinistrar com un home seriós, generós i amable, però també va desenvolupar un criteri propi i certa tossuderia que en la majoria de les ocasions no eren del grat del consell jedi.
Qui-Gon va complir el seu deure amb distinció, lluitant en diversos conflictes i resolent moltes crisis polítiques. Es va alarmar quan va descobrir que la cobdiciosa Federació de Comerç aconseguia un exèrcit propi i que era la mateixa República a la qual ell defensava qui l'hi concedia. Va ser també estret col·laborador del canceller suprem Finis Valorum, a qui va salvar d'un atemptat.
El consell estava convençut que Jinn seria un gran Mestre malgrat la seva ocasional tossuderia, i per això Qui-Gon va prendre com a aprenent padawan el jove noi Obi-Wan Kenobi. Aquest va ser un alumne dòcil i aplicat, demostrant que seria un jedi brillant en un futur, Qui-Gon sabia que a les seves mans tenia un diamant en brut.

## Enllaços externs

* Fitxa de Qui-Gon Jinn a Starwars.com (anglès)
# El Combate (Pontevedra)

El Combate va ser un periòdic quinzenal que es va publicar a Pontevedra entre 1899 i 1900.
Subtitulat Semanario republicano, aparegué el 19 de març de 1899. Tenia com a lema: "La verdad regula la justicia y ésta la libertad, la igualdad, la solidaridad y la democracia". Es publicava els diumenges amb una periodicitat quinzenal. Era dirigit per Vicente García Temes, que fou processat per desacatament en setembre de 1899, ocupant la direcció Joaquín Poza Cobas. Entre els seus col·laboradors figuraren Severino Pérez Vázquez (qui també en fou director durant un tempa), José Juncal Verdulla i Emiliano Iglesias Ambrosio. Cessà la seva edició poc després del 30 de desembre de 1900.

## Notes

* ↑ El Combate, 24-9-1899, p. 3.

## Bibliografia

* Do Castro. Historia de la Prensa Gallega 1800-1986. ISBN 84-7492-489-8.

## Enllaços externs

* Fitxa i exemplars a Galiciana
# Lyman (Nebraska)

Lyman és una població dels Estats Units a l'estat de Nebraska. Segons el cens del 2000 tenia 421 habitants.

## Demografia

Segons el cens del 2000, Lyman tenia 421 habitants, 162 habitatges, i 106 famílies. La densitat de població era de 416,8 habitants per km².
Dels 162 habitatges en un 31,5% hi vivien nens de menys de 18 anys, en un 51,2% hi vivien parelles casades, en un 8,6% dones solteres, i en un 34% no eren unitats familiars. En el 29,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,23.
Per edats la població es repartia de la següent manera: un 29,9% tenia menys de 18 anys, un 6,7% entre 18 i 24, un 23% entre 25 i 44, un 22,3% de 45 a 60 i un 18,1% 65 anys o més.
L'edat mediana era de 36 anys. Per cada 100 dones de 18 o més anys hi havia 89,1 homes.
La renda mediana per habitatge era de 23.571 $ i la renda mediana per família de 27.969 $. Els homes tenien una renda mediana de 26.250 $ mentre que les dones 14.107 $. La renda per capita de la població era de 13.080 $. Aproximadament el 20,6% de les famílies i el 27,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lyman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lyman». American Fact Finder. Oficina del Cens dels Estats Units, 12-01-2010.
# Benjamín de Arriba y Castro

Benjamín de Arriba y Castro (Penamaior, Galícia, 1886 - Barcelona, 1973) fou bisbe de Mondoñedo (1935-1944), bisbe d'Oviedo (1944-1949), arquebisbe de Tarragona (1949-1970) i cardenal.
Els seus pares es deien Antonio i Pilar. Va estudiar als seminaris de Madrid, Roma i Toledo. Ordenat sacerdot el 1912, va exercir de professor a Madrid fins al 1921, quan va entrar a formar part del cos eclesiàstic del bisbat de Madrid-Alcalá i en fou nomenat vicari general el 1932.
El 1935 fou nomenat bisbe de Mondoñedo pel papa Pius XI, després fou arquebisbe d'Oviedo i finalment arquebisbe de Tarragona, a partir del 1949. En aquestes dues últimes destinacions va succeir en el càrrec Manuel Arce Ochotorena, el seu mentor pròxim al règim franquista.
El 1953 fou proclamat cardenal del títol de Ss. Vitale, Valeria, Gervasio e Protasio pel papa Pius XII. Va formar part del conclave de 1958 que va escollir el papa Joan XXIII i del de 1963 que elegí el papa papa Pau VI. Va participar en el Concili Vaticà II de 1962 a 1965.
Ja vell, va dimitir com a arquebisbe de Tarragona el 1970. Va morir a Barcelona a l'edat de 86 anys i està enterrat a Tarragona.

## Enllaços externs

* Benjamín de Arriba y Castro. Arquebisbat de Tarragona Arxivat 2015-04-02 a Wayback Machine.
# Gerald Moore (acadèmic)

* Aquest article tracta sobre acadèmic anglès. Si cerqueu pianista anglès, vegeu «Gerald Moore».
Gerald Moore (Chiswick, 1924 - Sussex, 2022) és un acadèmic independent que viu a Worthing, Anglaterra. Es va formar a l'Emmanuel College de Cambridge. Ha impartit classes a moltes universitats, incloses Sussex, Hong Kong, Makerere, Ife, Port Harcourt, Jos i la Universitat de Wisconsin-Madison. El seu darrer lloc de professor va ser a Trieste. És principalment un acadèmic de la poesia anglòfona i francòfona africana contemporània. Junt amb Ulli Beier, va editar la influent Modern Poetry from Africa (1963), una antologia completa, reeditada el 1984 amb el títol The Penguin Book of Modern African Poetry.

## Principals obres

* Seven African Writers. Londres: Oxford University Press, 1962.
* Modern Poetry from Africa (ed. amb Ulli Beier). Harmondsworth: Penguin, 1963 (Penguin African Books). Revisat com The Penguin Book of Modern African Poetry, 4a edició, 1999.
* African Literature and the Universities. Ibadan: Ibadan University Press (per al Congrés per la llibertat cultural, 1965).
* The Chosen Tongue: English Writing in the Tropical World. Harlow: Longmans, 1969.
* Wole Soyinka. Londres: Evans Brothers, 1971.
* Twelve African Writers. Londres: Hutchinson, 1980 (University Library for Africa).
Com a traductor:
* Tchicaya U Tam'si. Selected Poems (en anglès). Londres: Heinemann, 1970.
* Beti, Mongo. Remember Ruben (en anglès). Londres: Heinemann, 1980.
* Lopes, Henri. The Laughing Cry (en anglès). Londres: Readers International, 1987.
* Beti, Mongo. The Poor Christ of Bomba (en anglès). Long Grove, Illinois: Waveland, 2005.

## Referències

* ↑ Moore, Gerald «Senghor: Poet of Night» (en anglès). Research in African Literatures, 33(4), 2002, pàg. 51–59. DOI: 10.1353/ral.2002.0117.
* 1 2 Moore, Gerald; Beier, Ulli. The Penguin Book of Modern African Poetry (en anglès). Londres i Nova York: Penguin, 1998.
# Loßburg

Loßburg és un municipi alemany pertanyent al districte de Freudenstadt a l'estat federat de Baden-Wurtemberg. Els seus barris són Betzweiler-Wälde, Lombach, Schömberg, Sterneck, Wittendorf i Vierundzwanzig Höfe. El nom del barri Vierundzwanzig Höfe (Vint-i-quatre Granges) ja es troba en documents a partir de l'any 1702, encara que no va ser fins a un segle més tard l'assentament dispers de 24 granges aïllades va ser fusionat per a formar un llogaret. En total, el municipi Loßburg té uns 7.800 habitants i el territori municipal comprèn 7.926 ha. Està situat a una altitud de 600 - 800 m s. n. Plantilla:Esd en un altiplà enmig de la Selva Negra Septentrional. A Loßburg és on hi ha la deu del riu Kinzig.

## Referències

* ↑ Loßburg: Vierundzwanzig Höfe
* ↑ Loßburg: Cifras y hechos
* 1 2 Selva Negra: Loßburg en la Selva Negra
# Mirko Celestino

Mirko Celestino (Albenga, 19 de març de 1974) va ser un ciclista italià, que fou professional entre 1996 i 2007. Especialitzat en les clàssiques, els seus èxits esportius més importants són la Volta a Llombardia, la HEW Cyclassics i dues edicions de la Milà-Torí.
Un cop retirat de la carretera va competir en Ciclisme de muntanya aconseguint dues medalles al Campionat del món de ciclisme de muntanya en marató.

## Palmarès

* 1995
** Campió d'Europa en ruta sub-23
** 1r al Gran Premi Palio del Recioto
* 1998
** 1r al Giro de l'Emilia
** 1r al Regio Tour
* 1999
** 1r a la Volta a Llombardia
** 1r a la HEW Cyclassics
** 1r a la Coppa Placci
* 2001
** 1r a la Milà-Torí
** 1r als Tre Valli Varesine
** 1r al Trofeu Laigueglia
* 2002
** Vencedor d'una etapa del Brixia Tour
* 2003
** 1r a la Milà-Torí
** 1r a la Settimana Internazionale Coppi & Bartali

### Resultats al Tour de França

* 2004. Abandona (10a etapa)
* 2006. Abandona (14a etapa)

### Resultats al Giro d'Itàlia

* 1997. Abandona
* 1999. 74è de la classificació general
* 2005. 34è de la classificació general

## Enllaços externs

* Fitxa de Mirko Celestino a sitiodeciclismo.net
* Web oficial Arxivat 2002-11-13 at the Library of Congress
# Puig de la Cabrafiga

El Puig de la Cabrafiga de 614 metres, és una muntanya de la Serralada Prelitoral, contrafort meridional de la serra de Llaberia.
Al cim podem trobar-hi un vèrtex geodèsic (referència 258142001)
Aquest cim està inclòs al llistat dels 100 cims de la FEEC.

## Particularitats

Aquest muntanya isolada de perfil triangular és ben visible a l'horitzó des de gairebé tota la part costanera del Baix Camp.
El puig de la Cabrafiga està situat al terme de Pratdip, comarca del Baix Camp, aproximadament a l'est d'aquest poble. Té 614 metres d'altitud. A prop del coll de Meners es troben les restes d'un assentament ibèric, després convertit en fortificació contra la pirateria, anomenat castellet de la Muga. També hi ha unes antigues mines als voltants del mateix lloc.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ «Agrupació excursionista la Picossa». Arxivat de l'original el 2009-05-08. [Consulta: 30 juliol 2009].

## Bibliografia

* Xavier Martorell i Boada. Excursions pel Tarragonès (per fer a peu i en BTT), ISBN 84-9791-057-5
# Carbondale (Illinois)

Carbondale és una població dels Estats Units a l'estat d'Illinois. Segons el cens del tenia 26.231 habitants.

## Demografia

Segons el cens del 2000, Carbondale tenia 20.681 habitants, 9.981 habitatges, i 3.493 famílies. La densitat de població era de 671,6 habitants/km².
Dels 9.981 habitatges en un 17% hi vivien nens de menys de 18 anys, en un 22,1% hi vivien parelles casades, en un 10,1% dones solteres, i en un 65% no eren unitats familiars. En el 43,5% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,78.
Per edats la població es repartia de la següent manera: un 15,8% tenia menys de 18 anys, un 35,4% entre 18 i 24, un 27,1% entre 25 i 44, un 12,5% de 45 a 60 i un 9,3% 65 anys o més.
L'edat mediana era de 25 anys. Per cada 100 dones de 18 o més anys hi havia 105,6 homes.
La renda mediana per habitatge era de 15.882 $ i la renda mediana per família de 34.601 $. Els homes tenien una renda mediana de 30.217 $ mentre que les dones 24.114 $. La renda per capita de la població era de 13.346 $. Aproximadament el 23,5% de les famílies i el 41,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carbondale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Carbondale». American Fact Finder. Oficina del Cens dels Estats Units, 12-01-2010.